મહેમદાવાદમાં રેલવે સ્ટેશન બહારના ભાગમાંથી તથા વિરોલ દરવાજા, વેરાઇ માતા અને જકાત નાકા વિસ્તારોમાં દબાણો ખડકાયા હતા. જ્યાં મંગળવારે પાલિકાની ટીમ પોલીસ બંદોબસ્ત સાથે જેસીબી લઇને પહોંચી હતી, અને નાના-મોટા દબાણોનો સફાયો કર્યો હતો. જેસીબીથી કેટલાક દબાણો તોડી પાડવામાં આવ્યા હતા. દબાણો દૂર થતા રસ્તા પહોળા થયા હતા. જેના કારણે ટ્રાફિકમાં અડચણ થશે નહીં. પાલિકાની આ કામગીરીના પગલે લોકોના ટોળા જામ્યા હતા. જોકે, કોઇ અનિચ્છનીય બનાવ નોંધાયો નહોતો. નગરના દરવાજા વિસ્તાર સહિત અન્ય જગ્યાએથી પણ કોઇની શરમ રાખ્યા વિના દબાણો હટાવવાની માંગ ઉઠી હતી.